RO
L 102/66
Jurnalul Oficial al Uniunii Europene
17.4.2023
SECȚIUNEA 2 Determinarea mărfurilor care nu sunt expuse vreunui risc și abrogarea Deciziei nr.
4/2020
Articolul 5 Obiect Prezenta secțiune stabilește normele de punere în aplicare a articolului 5 alineatul (2) din protocol în ceea ce privește: (a) condițiile în care se consideră că o marfă adusă în Irlanda de Nord din afara Uniunii nu va fi supusă unei prelucrări în scopuri comerciale în Irlanda de Nord; (b) criteriile pe baza cărora se consideră că o marfă adusă în Irlanda de Nord din afara Uniunii nu este expusă riscului de a fi transportată ulterior în Uniune.
Articolul 6 Prelucrare fără scop comercial În sensul articolului 5 alineatul (2) primul paragraf litera (a) și al articolului 5 alineatul (2) al treilea paragraf din protocol, prelucrarea unor mărfuri este considerată necomercială în cazul în care: (a) persoana care depune o declarație de punere în liberă circulație pentru marfa respectivă sau în numele căreia se depune o astfel de declarație (denumită în continuare „importatorul”) a avut o cifră de afaceri anuală totală mai mică de 2 000 000 GBP în cel mai recent exercițiu financiar complet; sau (b) prelucrarea se efectuează în Irlanda de Nord și are ca unic scop: (i)
vânzarea de produse alimentare către un consumator final din Regatul Unit;
(ii) construcția, atunci când mărfurile prelucrate urmează să constituie o parte permanentă a unei structuri care este construită și amplasată în Irlanda de Nord de către importator sau de către o entitate ulterioară; (iii) furnizarea directă de către importator a unor servicii de sănătate sau de îngrijire unui beneficiar din Irlanda de Nord; (iv) activități fără scop lucrativ desfășurate de către importator sau de către o entitate ulterioară în Irlanda de Nord, atunci când nu există o vânzare ulterioară a mărfii prelucrate sau (v) utilizarea finală de către importator sau de către o entitate ulterioară a hranei pentru animale în unități situate în Irlanda de Nord.
Articolul 7 Criterii pe baza cărora se consideră că mărfurile nu sunt expuse riscului de a fi transportate ulterior în Uniune (1) Se consideră că o marfă nu este expusă riscului de a fi transportată ulterior în Uniune dacă aceasta nu este considerată a fi supusă prelucrării în scopuri comerciale în conformitate cu articolul 6 din prezenta decizie și dacă: (a) în cazul mărfurilor aduse în Irlanda de Nord din altă parte a Regatului Unit prin transport direct: (i)
taxa de plătit în conformitate cu Tariful vamal comun al Uniunii este egală cu zero; sau
(ii) importatorul a fost autorizat, în conformitate cu articolele 9-11 din prezenta decizie, să aducă marfa respectivă în Irlanda de Nord în vederea vânzării sale către consumatorii finali situați în Regatul Unit sau a utilizării finale de către aceștia, inclusiv în cazul în care marfa respectivă a fost supusă unei prelucrări fără scop comercial în conformitate cu articolul 6 din prezenta decizie înainte de vânzarea către consumatorii finali sau de utilizarea finală de către aceștia; sau (iii) este trimisă într-un colet; și (aa) este de natură necomercială și este trimisă de o persoană fizică unei alte persoane fizice cu reședința în Irlanda de Nord; sau